《闻罗澹峰先生登罗浮不获相从诗以致怀 其二》
明代·张穆

洞天久索寞，云霭空冥冥。仙客知忘我，群真自效灵。

丹光嘘五色，神鸟见三青。云锁朱明路，迟君定不扃。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。